20.3.2001 De Europæiske Fællesskabers Tidende L 80/11 (Retsakter hvis offentliggørelse ikke er obligatorisk) RÅDET RÅDETS AFGØRELSE af 26. februar 2001 om undertegnelse på Det Europæiske Fællesskabs vegne af en aftale i form af et aftalememorandum mellem Det Europæiske Fællesskab og Den Demokratiske Socialistiske Republik Sri Lanka om ordninger for adgangen til markederne for tekstilvarer og beklædningsgenstande og om bemyndi- gelse til midlertidig anvendelse heraf (2001/214/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første og andet afsnit, under henvisning til forslag fra Kommissionen, og ud fra følgende betragtninger: (1), Kommissionen har på Fællesskabets vegne forhandlet en bilateral aftale i form af et aftalememorandum med Sri Lanka om handel med tekstilvarer. (2) — Aftalen i form af et aftalememorandum blev paraferet den 5. december 2000. (3) — Aftalen i form af et aftalememorandum bør undertegnes på Fællesskabets vegne. (4) — For at begge parter kan drage fordel af aftalen umiddel- bart efter de foreskrevne anmeldelser til Verdenshan- delsorganisationen, bør aftalen anvendes midlertidigt fra den 1. december 2000 i afventning af gennemførelsen af de relevante procedurer for dens formelle indgåelse, under forudsætning af gensidighed — TRUFFET FØLGENDE AFGØRELSE: Artikel 1 Formanden for Rådet bemyndiges til at udpege de personer, som er beføjet til på Fællesskabets vegne at undertegne aftalen i form af et aftalememorandum med Sri Lanka om handel med tekstilvarer, med forbehold af senere indgåelse. Teksten til aftalen er knyttet til denne afgørelse. Artikel 2 Aftalen i form af et aftalememorandum anvendes midlertidigt fra den 1. december 2000 i afventning af gennemførelsen af procedurerne for dens formelle indgåelse, under forudsætning af gensidighed. Artikel 3 1. Kommissionen kan efter proceduren i artikel 17 i Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande () ændre anvendelsen af ordningen med dobbelt- kontrol for visse varer efter konsultation med Sri Lanka, som omhandlet i punkt 7 i aftalememorandummet. 2. Kommissionen genanvender kontingentordningen efter proceduren i artikel 17 i forordning (EØF) nr. 3030/93, hvis Sri Lanka ikke overholder sine forpligtelser i henhold til punkt 2 og 6. Udfærdiget i Bruxelles, den 26. februar 2001. På Rådets vegne A. LINDH Formand ()) EFT L 275 af 8.11.1993. Forordningen er senest ændret ved Rådets forordning (EF) nr. 824/97 (EFT L 119 af 8.5.1997, s. 1).